
cordis valvularum arteriarumque substantiam. 


annotatio medica. 


.s Etiamsi omnia a veteribus inventa sunt, hoc semper 
novum erit, usus, et inventorum ab aliis scientia 
et dispositio. € 


SENECA. 


Dian in. schola Moguntinorum medica speciali nouem abhinc 
annis artis nostrae studio incumberem sectionibusque potissi- 
mum anatomicis quotidie vacarem, saepius incidi floridioris aeta- 
tis virorum cadauera, qui hydrothorace, aneurysmate cordis et 
aortae, polypo cordis, angina pectoris, asthmate, vel vlla alia 


organorum respirationis seu circulationis morbo laborasse dice- 


bantur, quorum autem corpora incisa praeter maiorem solito 


sanguinis atri adhuc fluidi in maioribus venarum truncis et ve- 


moso cordis dimidio copiam, praeter aliquod cordis ambitus aug- 
mentum, praeter paucas in  pleurarum et pericardii cauis aquosi 
humoris vncias pedumque- intumescentiam oedematosam, ac de- 
nique praeter calcarea ac cretacea in cordis valuularum et aortae 
huiusque ramorum substantia concrementa ne vllum quidem 1illo- 
rum morborum seu alius cuiusdam vestigium oculis offerebant. 
Hinc numerosis eiusmodi obseruationibus de difficili ac fallaci 
morborum istorum in vita diagnosi simulque de crebriori con- 
cretionum  terrearum intra cordis valuularum et arteriarum 
substantiam in viris morbos supradictos mentientibus existentia 
certior factus, posteaque, dum Tubingae comunorabar, e medici 
doctrina et arte reque excellentissimi AurENmiETH, viri, cui 
omnia, quae scio ac valeo, gratus debeo, institutionibus clinicis 
de concretionum istiusmodi terrearum in angima et hydrope 
pectoris dignitate numerosis exemplis edoctus, maiorem huic rei 
attentionem impendi, septemque abhinc dum artem exerceo annis 
singularem quemdam respirationis et circulationis morbum, con- 
cretionum illarum comitem coniunctissimum, eam in rem diligen- 
ter attentus pluries obseruaui. | 


"d 


Morbus autem, de quo hic sermo est, affectionibus supra 
memoratis diuersimmode similis, senden sese manifestabat 
symptomatibus: | 


Post graue saepiusue repetitum corporis, potissimum calidi 
€t aestuantis, refrigerium citissime oriebantur horripilationes, 

lancinantes artuum dolores, rigor et lassitudo, capitis dolor 
aestusque. . Cessantibus hisce paucas post horas phaenomenis ac- 
cedebat confestim lenis pectoris oppressio, respirandi aliqua dif- 
ficultas; grauior cordis palpitatio, nonnunquam dolorosa et 
quasi stridula; tussicula breuis et sicca; artuum hebetudo; vo- 
cis debilitas; dorsi, humerorum brachiorumque dolores obtusi; 
cutis sicca, vrina parca bene saturata, alui inertia; pulsus, tem- 
periei et sensuum conditione a normali vix aberrante nullosque 
motus febriles indicante. |Persistebant illa symptomata die noc- 
tuque quocunque temporis momento sine vllo periodicae vel re- 
missionis vel exacerbationis vestigio, disparuit alimentorum som- 
nique appetentia, euanuit mentis hilaritas et quies. Ista morbi. 
conditio absque vllo leuamine multas durabat dies ad duas cir- 
citer hebdomades vsque, dum aeger, partim virium et appetitus 
sui prostratione deceptus, huic vnice amaris et spirituosis .do- 
mesticis mederi studebat, partim refrigeri praegressi non imme- 
mor in infuso florum sambuci largius sumto- auxilium petebat, 
de respirandi difficultate, cordis palpitatione, quouis corporis 
motu crescentibus, vnice querens. Duarum circiter septimana- 
rum spatio dicta illa morbi symptomata tristiorem in modum 
mutabantur accedebatque status ille, hy drothoracis, aneurysmatis, 
polypi cordis, anginae pectoris, asthmatis etc. characterem aliquo- 
dammodo mentiens: oriebatur summa pectoris oppressio respi- 
xandique difficultas continua, remissionis vel exacerbationis pe- 


riodicae omnino expers; cordis maiorumque in pectore arteria- 


rum palpitatio immanis, dolorosa, raro inaequalis, thoracis pa- 
rietes vehementer conquassans, medici tactui et visui extus nota- 
bilis; dirissima quouis corporis motu horizontalique aegri situ 
anxietas et suffocandi periculum; dorsi, sterni, costarum, hume- 
rorum bráchiorumque dolor continuus; virium, somni et appe- 
titus plenaria prostratio; vrinae imminutio, alui obstructio; fa- 
cies liuida, hippocratica; vocis imbecillitas et tremor; calor 
corporis imminutus; membrorum emaciatio, pedum manuumue 
aliquod. oedema; pulsus frequens, celer, duriusculus , irregularis, 
diuersis brachiis eodem tempore nonnunquam diuersus; tussien- 
di et desiderium et difficultas. ^ Quibus symptomatibus, tristia 
quaeuis nimirum minantibus, per nonnullarum interdum septi: 
manarum spatium durantibus, dum aeger infelix dies noctesque 
in sella degere omnibusque negotiis et oblectamentis abstinere 
cogebatur, accedebant subito membrorum frigor et insensilitas, 
pulsus intermissio, oedematum amphliatio, sensuum fallaciae, par- 
va deliria, suffocationes, et mors denique apoplectica aegrum 
fato eripuit miserum, totius morbi decursu plurium septimana- 
rum spatium adimplente. - 

Cadaueris sectio praeter abundantem sanguinis atri et 
fluidi in pectoris, colli capitisque venis dextroque cordis dimi- 
dio copiam, aliquod cordis ambitus augmentum, paruam liquo- 
ris in pleurae et pericardii saccos effusi quantitatem, denique et 


supradictos. cordis valuularum laminis maiorumque arteriarum 


interioribus membranis interpositas materiae: albidae, cretaceae, 
friabilis aceruulos nihil morbosi detegebat. 


Morbi huius descripti exemplum  obseruaui sexies in flo- 
réenUüs aetatis maribus, quorum duo fuere nautae, tres merce- 
narH, sextus denique miles, iniquioris ideo sortis hominibus, du- 
rissumis saepe laboribus, dirissimis coeli tempestatibus, omnibus- 
que frigoris aestusque vicissitudinibus expositis, qui ad vnum 
omnes optima constitutione et sanitate gaudentes nullisque prius 
aegritudinibus. vexati, sub ipsum morbi initium sudore perfusi. 
immane corporis refrigerium perpessi erant. 


Primam morbi periodum, rheumatismi vniuersahs sympto- 
matibus sese manifestantem, nunquam obseruaui illiusque histo- 
riam ex ipsa aegrorum narratione intellexi, neque vlla tunc ab 
iliis. adhibita fuisse cognoui remedia. Durante demum per aliquot 
iamiam dies secunda morbi periodo, dynamica respirationis et 
circulationis organorum affectione notata locali, remediis, de 
quibus dixi, domesticis frustra adhibitis in auxilium ego ^vocabar, 
quo accuratiore instituto examine rheumatica mali indoles bene 
apparuit. Commorationem in lecto potumque tepidum impera- 
vi, medicamina diaphoretica ipecacuannam praecipue et anti- 
monialiaa.ad nauseam vsque porrexi, vesicatoria sterno et cruri- 
bus applicui, pediluuia acria ordinaui, hacque therapia per plu- 


.res dies assidue continuata, in duobus aegris, nauitis nempe, op- 


optatae demum per sudorem et vrinam criseos laetioris phaeno- 


ména apparuere, quibus aegri breui post incolumes euaserunt, 
" absque vlla remanente pectoris passione. 
* 


In quatuor autem aliis nostri census aegrotis, mercenariis 
nempe et milite, acerbum, quem medicus praebet, victum fu- 
gientibus, sub secundi tantum stadi fimem, inchoante iamiam 
formali et mechanica respirationis et circulationis viscerum af- 
fectione, morbi testis sum factus. Praeter memorata modo auxi- 
ha, nullum prorsus leuamen prouocantia, propinaui camphoram 
cum digitali purpurea, scillam cum largiori hydrargyri muriatici 
13nitis dosi, quibus et resorptionis et excretionis functiones vbe- 
rius promouerem ; hisce demum remediis, ne ventriculi praua 
conditio magis stabilretur, adiunxi valerianam, calamum aro- 
maticum, ammonium, hyosciamum, aliaque id genus medica- 
mina, Quamquam autem tali remediorum combinatione pro di- 
versis morbi desideriis interdum mutata aegrum periodice leuare 
grauissimaque eius symptomata, anxietates nominatim tum spi- 
ritus angustiam vehementemque cordis pulsationem, in tempus 
quodammodo mitigare posse mihi contigit, nihilominus tamen nil 
nisi vitae ad aliquot dies prorogationem sum consecutus, aegrosque 
demum omnes quatuor fato suo vidi defungi. Incisa eorum cadauera 


anemoratas superius morbosas partium mutationes obtulere. 


Inter hasce mutationes potissimum. eminent cretaceae illae 


9 


concretiones, cordis valuularum maiorumque arteriarum membra- 
nis adeo interpósitae, vt cateruatim in maiores minoresque por- 
tones distributae, in valuulis cordis venosis et arteriosis inter 
ambas earum laminas includantur istarum valuularum flexilitatem 
magis minus impedientes, in arteriis autem. musculari et intimae 
earum membranae contineantur, strati illius fibrosi continuitatem 
nonnunquam soluentes, systoles arteriarum et diastoles in vita 
 insuperabile impedimentum hincque violentae in pectore pulsa- 
tonis turbataeque circulationis causa manifestissima. —— Albida, 
cretacea, friabilis istarum concretionum substantia, cretaceis post 
acutos rheumatismi et arthritidis accessus vrinae sedimentis haud 
dissimilis, eandem, sicut illa, originem agnoscere, nilque nisi 
anomalae et funestae morbi criseos phaenomenon esse videtur 
et productum, durante secunda morbi periodo per vasa vasorum 
secretorio modo forma liquida effusum, posteaque induratum 


tertiae. periodi miseriam producens. Cognita autem totius morbi 


indole et genesi rheumatica, rheumaticam quoque cretacearum 


illarum concretionum, quas potius depositiones nuncupabo, ori- 


einem et naturam nemo erit qui non agnoscat, hincque expertis-- 


simorum virorum de crebriori secundariorum cordis vitiorum orga- 
nicorum e primariis musculorum intercostalium rheumatismis ori- 


gine effatis aliqua increscit lux nouümque adminiculum. 

Sed verba sunt mihi facienda de iis, qiiem causa hasce 
pagellas conscripsi. 
| Demandauit principis nostri dldehoris celsissirnyr summa gra. 
tia munus mihi hac in literarum vniuersitate pathologiae ac the-.- 
rapiae professoris ordinarii nec non instituti medico clinici direc- 
toris, proximo hiemis semestri auspicandum. Grauissimi quam- 
quam viri ego successor, doctrina et arte, fama et meritis longe 
mihi superioris, munus. attamen laetus suscipio illud, pro omni, 
qui in me est, studii physico medici amore yiuidaque in illud 
propensione, cuius ego plura iamiam publico dedisse testimonia 
laetus hic affirma repossum. Artis nostrae et exercitio et studio 
iam inde a septem abhinc annis pari prorsus amore deditus 
istudque ipsum tamquam grauem studii mei partem aestimans 
in maximo: vrbis patriae pauperum numero quotidie assidue ex- 
colendum mihi sumtum, nunc quoque artis nostrae praecepta 
cupidis tradere ipsiusque exercitium. docere ac monstrare posse 
dulcissima mihi erit vitae anteactae remuncratio. Quamuis autem, 
sicut officii ratio postulat, pathologiae, therapiae medicinaeque 
clinicae cultura mearum maxima curarum ert, nihilominus ta- 
men et alis artüs nostrae disciplinis fundamentalibus praesto ero, 
inque primis physiologiae et anthropologiae studium, artis to- 
tuus medicae basim et fundamentum, omnibus, quibus possum, 
viribus promouebo. Denique et politicae, vt vocatur, medicinae 
aliquas temporis mei horas dicabo, duplex sic medici officium, 
. clinici nimirum ac forensis, sigillatim illustrans, 


E 


S 


Quod superest, patriae, principi, vniuersitati, scientiae, 
collegis et commilitonibus omnem me dico ac foueo, Deique. 
O. M. quaeuis bona illis apprecor. 


. Scribebam. Francofurti in museo Calendis Octobribus - 
MDCCCXY. x | 


